《桑乾河》
明代·蔡羽

桑乾八月寒，胡中射生早。
弯弧决封牛，群氐醉眠草。
白登山头决夜啾，胡人火猎无时休。
并州小儿惯厮杀，夜半窃得丁零头。
左手接飞鸢，右手挟双矛。
马上吹胡笳，扬鞭入朔州。
嫖姚帐前交首级，但问几颗能封侯。
吁嗟！死士在边不用忧。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。